Friener isch d' Naase immer root gsi, zem verdytlige, ass d'Elsässer (und d'Waggis ganz im spezielle) gärn tief ins Wyyglas gluegt hän. Abr noch em zwaite Wältkrieg - und speziell sit de 70er Johr - isch die am afang numme lycht greesseri Nase immer greesser und greesser worde, so dass sie jetzt zumene veritable Zingge verkoo isch. Die hyttig Larve isch dodrmit zer Persiflaasch uff d Persiflaasch worde.